
ORATIO 


Q UAi me non femel a dicendo detefrere 
alias videbantur , Quirites , erant & 
locus , fi quando mihi contigit , ma- 
jeftate ampliffiraus ;& virorum ad me 
^ audiendum frequentia, aut dignitate» 
aut dodlrina ita prasftantium , quibus nil nifi perfe- 
ctum ingenio, elaboratum induftria.afferri oportere 
intelligebam . Hsec omnia licet fumma hodie mihi 
adefle confpiciam ; attamen fi bene recogito , ve- 
ftra in honoribus mandandis liberalitate ; inter fa- 
cra haec parentalia, jufte a majoribus noftris, quot- 
annis ut celebrarentur , inftituta ; Leonis X , Viri 
inter meae Gentis primores nobilitate confpicui , 
Pontificio Honore fummi , Litterarum fplendore 
eximii , me laudes commemorare debere ; parum 
abefi , quin divina pene tanti Principis amplitudi- 
ne , ne me dicendo impediat , vel maxime commo- 
vear . Accedit tertium jam evolvi feculum , ex quo 
fingulis annis ornatiores hujus Athenaei viros , & 
in dicendo fummos , argumentum idem tradbifle 
confiat . Quid eft , Deus immortalis , aut inveniri 
poterit, quod fingularem adeo dignitatem ad- 

aequet ; quod majeftati illius conveniat ?~Aut quid 
ego proferam , quod ab aliis non femel , non or- 
nate , non diferte fit celebratum ? Num ad juven- 
tam illius refpiciens , praeftantiffimos Inftitutores 
vobis memoro, a quibus ille prima haufit huma- 
nioris difciplinae rudimenta, veluti firmiffimum 
altioris sedifidi fundamentum ? Num corporis vi- 
ribus firmiorem illam aetatem, quae in eo flagra- 
bat inrequieto pene ac infatiabili fciendi ardore , 
non ludicra quidem & inania ; fed quae mentena 
rerum humanarum divinarumque cognitione per- 
commode imbuunt ac erudiunt ? De illius fortafle 
Pontificatu vobifeum agam ; aut de Viris illius 
aetatis dodtillimis , quos Leo X aut muneribus au- 
xit , aut dignitatibus ornavit ? Agam de Audio il- 
lo , quo noftrum hunc locum , certam litterarum 
fedem , jacentem erexit ac fplendori reftituit ? Ea 
fane omnia, Quirites , fincerae laudis argumenta 
funt , & me ad dicendum alliciunt . Quod eadem 
vel centies enarrata ex hoc loco jam fint , nec or- 
natius , quam alii praeftiterint , dici a me poflint , 
proculdubio me deterreret , nifi animadverterem 
Leonem X tantae virtutis virum fuifle , quae mil- 
lies licet commendata nufquam refpuit novitatis 
ornamentum: de cujus laude aut difficilius efle 
exitum quam principium invenire ; aut in ea non 
tam copiae quam modi habendam efle rationem . 
Leonis ego fapientiam dicerem ad inftar pulcher- 
rimae illius imaginis , quae nube foli adverfa exci- 
pitur , quaeque Iris vocatur ; cujus , licet id non 

adfequatur valgas indoctum . doctis tamen con- 
flat tot efle formas inter fe diftinctas > quot funt 
contuentium oculi diverfi . Quare praejudicata hac 
animi opinione , veluti anticipatione quadam mu- 
nitus, dicere incipiam . Et fi Leonem X. alias demi- 
rati eftis , Quirites , ut eximium litterarum culto- 
rem ; ut fcientiarum , ac liberalium quarumcum- 
que artium fautorem <3c propagatorem ; quum lit- 
terae non quavis ratione & via perfequ i debeant, 
illum demiremini velim hodierna die , ea utentem 
in illis excolendis ingenii vi , coque mentis acu- 
mine , quibus earum bono maxime confulitur . Et 
id quidem erit orationis hujufce meae argumen- 
tum. 

Antequam tamen ad eam orationem venio • 
quse eft de recta in litterarum cultu ratione , illud 
in memoriam revocemus oportet , non omnia in- 
genia ad fcientiarum doctrinas a natura efle com- 
parata . Sive id oriatur , quod inter animos ipfos 
diftinctionem ac difcrimen aliquod illa repofuerit, 
quo dum alii abftrufiores difputationes facili ra- 
tione percipiunt ; alii nec ad faciliores tractan- 
dum idonei ullo modo fint ; uti e Philofophis cre- 
diderunt aliqui , quorum quidem ab animi mei 
fententia aliena eft opinio. Sive, ut verifimilius ex- 
iftimo , quod non folumrudi & inculta quadam 
educatione , quam ad recte cogitandum plurimum 
valere nulli diflimulare debemus : fei ipfa etiam 
humani corporis intimiori compage , quae nullis 
contradicentibus Philofophorum fententiis , tam- 

diu arcflum cum cogitandi vi nexum fervet necefle 
eft , quamdiu mortalem hanc vitam vivimus ; plu- 
rimi ad eas aflequendas rerum notiones , ordines 
& comparationes , quae omnigenas dodtinas con- 
ftituunt , impares omnino reddantur . Illud porro 
hac in re tale eft , de quo experimenta quotidiana 
nos dubitare non linunt : homines nimirum inve- 
niri etiam fedulos ac diligentes , qui in litteris 
operam perdunt . Et quidem duplici modo : vel 
quod hebetes prorfus ad intelligendum via iplis 
praeclufa videatur : quibus optimo confilio audtor 
erat eximium illud Florentiae ornamentum Gali- 
laeus , ut a ludo & fchola ad officinas & ruris ope- 
ra fe conferrent. Vel quod multa quidem perci- 
piant , de quibus tamen rectum deinde efformare 
judicium non queant . Horum ego, Quirites, com- 
memorare plurimos poftem tum veteris , tum hu- 
jus noftrae aetatis viros ; nili fadus ducerem eos no- 
minatim non proferre, ne eorum alicui jnvidiam 
conflare heic me velle videar . Illi profedto omnes 
eo deftituuntur ingenii acumine , quod veluti ful- 
gentiflima lux quaedam rebus affufa, fplendorem 
omnem illis conciliat . Ea Icientiarum ac libera- 
lium artium fplendentiflima luce praeftitifle, & 
quidem mirificum in modum, Johannem Medices, 
qui Pontifex deinde Leo X vocatus eft , perfpicue 
demonftrant ; & ea , qua ipfe pollebat, rerum co- 
gnitio ; & ftudium , quo alios ad litteras hortaba- 
tur . Qux. duo (IngiUatim parumper expendeie ab 
orationis inftituto alienum non effc dignofeetis . 

Et quidem , quod eximiam attinet Johannis 
Medices rerum cognitionem , fcientiarumque pe- 
ne omnium vim , quod nam erit eloquentiae nu- 
men , qu:e tanta dicendi aut fcribendi copia , quae 
illam non dicam exornare , fed enarrare poffit ? 
Mitto heic dicere de graviflimo eorum teftimonio, 
qui res ab eo geftas fcripto nobis tranfmifere. Quo 
fane teftimonio narratur Johannem noftrum itju 
natum, ita altum atque educatum, ita denique 
eruditum ac inftitutum fuifle , ut inter Florentinae 
Reipublicae delicias nil potius, nil ornatius , nil 
perfedtius fua aetate haberetur . Nemini ille erat 
ingenio fecundus v , non aequalibus induftria , non 
praeceptoribus litteratura , non gravitate fenibus . ' 
Mitto illam animi amplitudinem , qu& nec patrio, 
nec veteris Latii contenta Termone , Orientalium, 
Graecorum praefertim linguam familiarem fibi red- 
didit. Idque quod puer adhuc intellexerit, fine eo 
adjumento veram germanamque docftrina n inti- 
mius confequi non pofte . Quod tenera adhuc in 
aetate incredibili quadam mentis pcrfpicacitato 
perviderit , virorum retro acftis temporibus prae- 
iiantium mores , indolem , artes , ingenia , elo- 
quentiam , philofophiam , liberales difciplinas , 
virtutes omnes , nullibi melius, quam in ipfis il- 
lorum fontibus contemplari . Haec inquam omnia 
praetermitto, quae naemorare nec injucundum ef- 
fet , nec ad infignem commendationis laudem in- 
utile . Oportet fiquidem fupra communem homi- 
num fortem verfari illum , qui ipfum juventae flo- 
rem hifce in ftudiis impendat . A $ Ve- 

Verum date operam Quirites , attendite quo 
ego e re mea argumento utar . Johannem Me J ices 
ad litteras efle natum uno veluti ore tradunt difer- 
tiffimi vitae illius fcriptores ; nec ed qui repugnet . 
Norunt praeterea omnes ipfum obtinuifle magi- 
ftros atque inftitutores viros fuse setatis dodti (li- 
mos : quos alere , omnique liberalitatis officio 
pro fequi inter Florentinos cives Genti Mediceae 
proprium perpetuo fuit . Habuit Gentilem illum 
dodirinis omnibus ornatiffimum virum , qui Ar- 
retii Civitatis meae Epifcopus deinde fuit . Habuit 
Urbanum Valerianum in Orientalium linguis exer- 
citatiffimum : habuit Demetrium Chalcocondy- 
lam Sc Petrum Aigeatem Graecorum praedanti (fi- 
mos : habuit Angelum Politianum lingulare illud 
fui temporis decus . Quam ob rem, quum tales ac 
tanti fuerint Johannis Medices praeceptores , co- 
gitate , animis perpendite, Quirites , quantum in- 
de ingenium natura acre acceperit incrementi , 
acuminis quantum , quantum follertiae ? Videmu9 
homines nullis litterarum ftudiis imbutos , fola 
litteratorum familiaritate erudiri . Videmus Bi- 
bliopolas quod libros in quaeftum conferant, quod 
faepe eruditos viros fuis in officinis de litteris in- 
ter fe colloquentes audiunt, aliquam libi erudi- 
tionis veluti fpeciem comparare . Servi etiam & 
juvenes in tonftrinis , fi herum nancifcantur do- 
ctum , dodlrinae aliquid decerpunt . Quid igitur 
erit de juvene dicendum , qui nobililfimo ingenio 
eft praeditus , qui prae litteris nil depereat , a do- 

diffimis viris inftituto , illis familiariflime utente, 
qui eorum eruditionem , dodrinam aemuletur ? 
Quanta evafura eft illius mentis acies ac perfpica- 
cia; quale judicium, quae in negotiis elegantia, 
quae dexteritas ? 

Dum Johannem Medices cogito, Auditores , 
illum Florentiae contueri mihi videor medium in- 
ter viros dodiflimos Demetrium Chalcocondy- 
Jam , Lafcarem , Michaelem Marullum , Thomam 
Linacrum , Politianum , de Latinorum Graeco- 
rumque eloquentia & poefi eleganter ac dode dif- 
ferentem . Aut de Platonis dodrina cum Marfilio 
Ficino , & Pico Mirandulano . Aut de veterum 
documentis & moribus cum Georgio Velpuccio, 
cum Chriftophoro Landino, cum Hieronymo Bie- 
niviennio . Hi certe omnes, 5c propriis & aliorum 
fcriptis celebratiflimi , erant tunc temporis in ea 
civitate non folo Civium fplendore & potentia, 
non folis opibus ; fed & litteris florentiftima . Ii- 
dem frequentiffimi mediceam domum adibant, ubi 
ipfis erat Academia , erat Porticus , erat patronus 
amantiflimus ac liberaliffimus Laurentius Johan- 
nis pater. Erat & Johannes ipfe, elegantiffimus 
juvenis ; cui nil jucundius aut antiquius , quam 
cum illis converfari , colloqui , vitam pene om- 
nem comiter ac peramanter eorum in confuetudi- 
ne ducere. Uxc non cogitantis animi ad arbitrium 
confingi comperto iis eft, qui illorum temporum 
tenent hiftoriam . Si autem , uti cogitabam ego, 
ilia evenere ; dubitare quifnam poterit , redam , 

ordinatam , prudentemque litteris operam navaf- 
fe illum , qui viros prae ceteris do&iftimos , infti- 
tutores , amicos , familiares habuerit ? 

Nullus dubito, quin fateantur omnes, illud ef- s 
fe redfe ordinatcque bonas artes colentis & munus 
praecipuum, & fimul politioris ingenii argumen- 
tum ; ut pro temporum ac officiorum difcrimine 
& varietate ad ea fe conferat ftudia , quae illis ma- 
gis conveniant . Quod fi ita fe habet : agite jam 
auditores. Noftis Johanncm Medices purpura & 
facro Patrum Romanae Sedis Collegio ab Innocen- 
tio Pontifice fuifle donatum . Noftis praeterea ju- 
venem purpura nitentem Pifas ivifte , ut in cele- 
bratiflimo illo Lyceo , quo Laurentius pater peri- 
tiflimos facrarum civiliumque legum cultores vo- 
caverat, facri civilifque juris fcientiam addifee- 
Tet .' Quam igitur ob cauftam arbitrabimini Johan- 
nem id confilii coepifle ? Ad illud ufque tempus 
fe exercuerat plurimum in Poeticis , plurimum in 
Rhetoricis : Philofophorum dogmata quaeritave- 
xat . Unde ergo tanta ac tam fubita in adolefcen- 
te mutatio , ut jucundiflimis illis difciplinis , quae 
adolefcentiae aliis dufeiores & fuaviores videntur , 
fepofitis , ad feveriorem legum notitiam animum 
adjungat ? Ejus rei cauftam quaerenti mihi illud 
occurrit , quod paullo antea innuebam : redte ni- 
mirum de litteris ftatuentis fingularc efte , ut offi- 
ciorum naturam & conditiones fetftetur . Ea prop- 
ter quum follertiflimus juvenis in fummorum An- 
tiftitum numerum fe cooptatum vidiflet ; intelle- 

xit , opinor , evocari fe ad gubernandum & regen- 
dum una cum Petri Succerfore Chrifti Ecclefiam : 
intellexit tale fibi munus & officium offerri , quod 
impleri pro merito fine legum notitia nequeat . O 
miram in juvene prudentiam ; o fingulare menti» 
acumen ! Perge igitur Cardinalis ampliffime ; exe- 
quere quod decrevifti . Pifas pete : Athenaeum il- 
lud vel tui cauffa fortunatiffimum rariffimo exor- 
na atque inluftra exemplo , quo pofteritati confiet 
non dedecere hominem nobilitate , opibus , fum- 
ma polientem dignitate, & litteris vacare , aut aliis 
publica in Academia in difciplinam fe tradere . 

Satis fortafle, fi non pro rei merito , pro tem- 
poris ad dicendum brevitate, hadtenus efta me tra- 
natum de Leonis X in dodrinis addifcendis pr«- 
ftantia . Ne igitur longius , quam par eft , protra- 
hatur oratio , eo me convertam , Quirites , ut pa- 
lam fiat quantum ille & in aliis ad litterarum ftu- 
dia alliciendis valuerit . Confiat rei hujus , quem- 
admodum & civilibus in negotiis quibufcumque 
evenit ; imo in ipfa tuenda hominum focietate , 
vim maximam conftitui in ea morum elegantia & 
comitate , qua aliquos prae aliis humaniores dici- 
mus . Severiores , tetricifque utentes moribus, pe- 
rinde ac morofos homines refugimus : & ea , qu« 
illis ineft , virtute licet fingulari , quafi , fuavita- 
te ac lenitate, ut meliori fui parte deftituta , pul- 
chritudinem omnem amiferit , neque allici nos, 
neque moveri lentimus . Contra ,eos facile fequi- 
mur , eorumque iriftituta libenter ample&imur , 

quos benigniores experimur ac liberaliores . Uti- 
li am hoc in loco, in quo miram ampli (Ii mi Car- 
dinalis morum fuavitatem refpicic oratio, frequens 
adeflet lectiffima illa juventus ; adeflent Pifarum 
Lycei doctores atque moderatores illi , quibus ea 
uti datum Dei munere atque conceflum fuit . Ipfi 
fane , dum ego vereor , ut hoc quod dicam , non 
perinde intelligi audita poffit , atque ego cogi- 
tans fentio ; ipfi inquam vobis teftarentur Johan- 
nem Medices moribus fuaviffimis , elegantia pene 
incredibili omnes ad litterarum cultum inflam- 
mafle. Narrarent tunc temporis cogitari nil po- 
tuifle eo Cardinali blandius, nil benignius, nil 
liberalius . Dicerent quomodo, quam belle, quam 
comiter juvenis infigni ornatus dignitate omnes ad 
fe invitaret ; ad litteras hortaretur ; alliceret pol- 
licitationibus ; incitaret opibus , gratia , aucto- 
ritate . . 

Profecto ea eft oppofitarum fibi rerum & contra- 
dicentium ratio , ut mutuam aliquando fibi ipfis 
lucem affundant. Et nebulofa caeli facies noftra 
fiepe fplendentis folis defiJeria excitat . Ita qualis 
quantaque fuerit Johannis Medices ad litteras in- 
citandi vis , lubet agnofeere animos ad ea conver- 
tendo , qu& ille tunc temporis prasftitit , quando 
non longe a Ravennatium civitate, Julii Pontificis 
Apocrifarium agens , adverfa belli fortuna abho- 
ftibus captus , fuit Mediolanum perductus . Com- 
perto omnibus eft, eo in ftatu ad mceftitiam & moe- 
rorem omnium accommodati (limo , gratia atque 

humanitate hoftium animos ita lenivifle At 
Deus immortalis , quid ego dico lenivifle , quan- 
do illorum quodammodo naturam fuavi' praefen- 
tise urbanitate mutavifle conflat ! Quos enim ex- 
periebatur vidtoriis elatos , triumpho tumentes , 
infigni fuperbientes praeda , ita devicit ; ut pedi- 
bus (ibi obvolutos , a fe , quem adhuc inter arma 
vinctum detinebant , veniam ac pacem demifle 
poflulantes refpexerit . O miram morum fuavi- 
tatem ! O Angulare trophaeum ! Dignum fane , 
quo illa potiflimum dies ornaretur , in qua ad Pe- 
tri Sedem evedtus Johannes Medices auream Pon- 
tificatus accepit coronam . Quid Auditores , qui- 
bus verbis , qua dicendi facultate exprimi a me 
poterit hominis ad litteras incitantis vis ? hominis 
inquam , qui tantum facinus fuadere inimicis po- 
tuit ? Equidem rei difficultate preflus , id tantum 
pronuncio : quando agitur de arte ad litterarum 
fludia alliciendi , nil potius ea» qua praeftabat 
Leo X , fuavi morum elegantia , compledti men- 
te nos pofle , aut aflequi . 

Ad fludia litterarum homines incitamur ho- 
nore propofito , atque fortunae bonis . Deus enim 
optimus maximus vitam ita attemperavit noftram, 
ut dum aeternum duraturam quaerimus felicitatem, 
& terrenae , quae illius veluti anticipatio quaedam 
reputari meretur , non parum folliciti fimus . Ho- 
noribus nominis laudem nobis comparamus : for- 
tunae bona praeflant ut decenti cum fplendore ho- 
norum gradus teneantur . Nec litterae magno in 

pretio haberi queunt ab iis , qui fuavidinlam ea- 
rum dulcedinem antequam experiantur, dodlos 
homines vident a Principe vel Magiftratu aut in- 
fuper haberi , aut facultatum inopia exagitari . 
Sane bonorum omnium confenfione defipiat opor- 
tet , ignorare qui velit , primum difcendi ardo- 
rem in praeceptoris nobilitate effe conftitutum . 
Heic pervidetis. Quirites, quo tendat oratio mea . 
Loquor de ea Leonis X. liberalitate , qua littera- 
tos homines fovebat . U commode ut praefiaret , 
dederat illi genus divitiis ampliflimum : dedit Sc 
Petri Sedes , inquam ille confentientibus Patrum 
Comitiis , fumma majorum veftrorum gratulatio- 
ne , Reipublicae hujus Princeps cooptatus , exem- 
plo fuo demonftravit , quam fcitc dixerit Plato 
beatam fore gentem illam , in qua vir dodtus do- 
minaretur . Qualis Leone Pontifice repente fadla 
fit ampliflimae Urbis hujus facies narrant hiftoria; 
documenta: & exinde patet etiam, quodReipu- 
blicae cujufvis indoles ea fit, ut Regis ad exem- 
plum fe tota componat. A vero igitur non ablu- 
dam , fi dixero felicifiima ea aetate , qua rediifle 
aurea Augufti fecula eli judicatum , praeter litte- 
ras nil majori in pretio fuifle . Heic , Quirites, 
hac in vefirum amantifiima patria , veftris hifce in 
domibus, a Leone X , honoribus , atque uberrimis 
praemiis alledti , frequentes erant Oratores , Poe- 
tae , Philofophi : erant , & primo quidem habe- 
bantur in loco , quidquid aliqui effutierint dica- 
ces magis quam dodti , erant , inquam , 6c Theo- 
logi, 

logi , quibus fuus & ftetit , & au&us fuit libera- 
litate ac gratia Pontificis honor . 

Atque utinam , Quirites , tantum mihi tem- 
poris ad dicendum reflaret , quo vel curfim nomi- 
nare poflem tot Viros, quos, utpote docflrina pro- 
flantes 5 Leo vel honoribus munificentiflimis ,vel 
redditibus auxit ampliffimis . Laudare profedto 
heic deberem Bembum atque Sadoletum , quos il- 
le ab epiflolis fibi conftituerat . Adjungerem il- 
lis Paridem Craflium , quem facris ceremoniis 
praefici voluit . Ejus generis homines praeclarifli- 
mos , quando in fui familiaritatem adfcivit, mune- 
ribufque donavit ; ambigi poflet, an litteras potius 
ornare voluerit eximius Pontifex, an ab illis or- 
nari , earumque inclarefcere fplendore , aut di- 
gnitate . Quid fi eos memorarem etiam viros do- 
ctos , quos aut Epifcopos conftituit , aut purpu- 
ra donavit , aut Reipublicae praefecit muneribus ? 
Certe me dies deficeret , fi memoria hoc in loco 
revocaret Bernardum Tarlatum , Trivultium Sca- 
ramutia , Dominicum Jacobatium , Laurentium 
Campegium , Ferdinandum Ponzettum , Thomam 
de Vio , ASgidium Viterbienfem : Viros omnes lit- 
teris fummos , qui Patrum hujus Urbis facrum 
Senatum fancfliorem & venerabiliorem ipfis etiam 
, Ecclefiae hoftibus reddidere . Verum de illis non 
agam . Mitto & Scipionem Carteromachum ho- 
minem genere Etrufcum , cui in Attici Sermonis 
peritia Grsecos ipfos primas detuliflc novimus • 
Mitto Cammillum Portium, quem , Romanam 

Cathedram fumma cum laude poftquam tenuerat , 
Aprutinae Ecclefiae Leo praefecit . Nil dicam de 
Mutio Aurelio lingularis ingenii juvene ; nil de 
Philippo Beroaldo Vaticanae Bibliothecae praefe. 
<flo : nil de Marco Mufuro , nil de aliis , quos ob 
lingularem , qua pollebant , docflrinam Leo X , 
ut litteras foveret , praecipuis in Reipublicae gra- 
dibus honorificentiflime repofuit . 

Eft tamen, Quirites , quod praetermittere ne- 
queam . Circumfpicite noftrum hunc locum : co- 
gitate quae quantaque praeftitit Leo , ut illum ja- 
centem erigeret : ereeflum ita ornaret ut Paulli Jo* 
vii narratione fideli , neque Bononienfi Athenaeo, 
neque Patavino vel Dodfcorum praeftantia, vel Au- 
ditorum frequentia concedere videretur . Heic 
Leone imperante jus civile explicabat Hieronymus 
Buticella , vir gravis inprimis ac celebris. Heic 
philofophiam Auguftinus Sueflanus ; heic medi- 
cinam Chriftophorus Arretinus . Heic Donatus 
Polius , in quo multae erant & reconditae litterae : 
heic Celfus Mellinus ; heic Thomas Phaedrus po- 
litioris ingenii homines . Exftat adhuc , & apud 
Bembum legitur epiftola Leonis nomine data , qua 
ultro exhibitis ducenorum aureorum annuis ftipen- 
diis Romam evocatus fuit Janus Parrhafius Cofen* 
tinus, ut noftrohoc in Lyceo liberales difcipli- 
nas , quibus ille infigniter eminebat , doceret . 
Proflant adhuc litterae ad Mufurum a Leone mif- 
fae , quibus cura illi demandatur Romam e Grae- 
cia adducendi adolefcentum bonae indolis , libe-. 

ralif- 

ralifque ingenii manum ; unde latinis graeci venu- 
ftiffimi fermonis verus germanufquefenfuspateret. 

At, quid ego multa congero ! Satis argumen- 
torum , rationum fatis eft a me prolatum , ut quod 
propofueram , fuaderem . Dubitare num poflu- 
mus Johannem Medices redte , & qua decet via , 
litteras coluifle ?; Dubium ne fupereft an bene , an 
uberrime fuum illis imbuerit animum? An ali- 
quid in eo defiderari de iis potuifle , quibus ho- 
mines ad litteras incitamur ? Nil minus , Quiri- 
tes. Ambigo potius an dolere debeamus Leonem X 
e vivis fublatum nos dereliquifle'. Sacra haec fu- 
nebria ad ludium & moerorem nos provocant . 
Verum neque illud mea opinione dolendum . Ho- 
minem obiiflc humanae conditionis eft : nec , fi 
redte cogitemus , decet omnino Virum virtute e- 
ximium diu multumque inter miferos verfari mor- 
tales, ; funt enim fua reddenda laudi praemia . Do- 
leamus potius tot tantifque fincerae virtutis pro- 
pofitis exemplis adhuc reperiri , aut qui litteras 
infuper habeant, aut qui eas non recte fequan- 
tur . Hac noftra aetate praefertim , qua fummi Dei 
liberalitate Pontifice utimur BENEDICTO XIV. 
Viro dodtiffimo : de cujus ingenio , & in litteras 
amore, quum tot in publicum habeantur lucu- 
lenta teftimonia , quot funt aut dodtrina elegan- 
tiffimi illius libri ; aut praeclara pro Reipublicae 
bono ab eo jam patrata facinora , praeftat filere 
magis quam pauca proferre . 

FINIS. 

POTERIT IMPRIMI 

I 

Si iis , ad quos pertinet, ita vedebitur . 
Clemens Argenvillieres Redtor Dep. 


1 M P RI M A T V R, 

Si videbitur Reverendifs. Pat. Mag. Sac. Pal. 
Apoftolici • 

F. M. de Rubeis Patriarcha Conjlantinop. Vicefg. 


I M P R I M A TV R , 

Pr. Jofeph Auguftinus Orli Sac. Pal. Apofl. 
Mag. Oxd. Prfcd. 

